Ehdotus: neuvoston asetus Turkille osana liittymistä valmistelevaa strategiaa annettavasta avusta ja erityisesti liittymistä valmistelevan kumppanuuden luomisesta /* KOM/2000/0502 lopull. - CNS 2000/0205 */



Virallinen lehti nro C 337 E , 28/11/2000 s. 0274 - 0275



Ehdotus: NEUVOSTON ASETUS Turkille osana liittymistä valmistelevaa strategiaa annettavasta avusta ja erityisesti liittymistä valmistelevan kumppanuuden luomisesta (komission esittämä) PERUSTELUT Helsingissä 10. ja 11. joulukuuta 1999 kokoontunut Eurooppa-neuvosto tuki suurimmaksi osaksi komission määräaikaiskertomusta Turkista (kertomukset kunkin ehdokasmaan edistymisestä liittymisvalmisteluissa) ja sen yhteenvetoasiakirjan suosituksia. Helsingin kokouksen päätelmissä todettiin erityisesti seuraavaa: Turkki on ehdokasmaa, jonka on määrä liittyä unioniin samoin perustein kuin muutkin ehdokasmaat. Eurooppa-strategian perusteella Turkki pääsee muiden ehdokasmaiden tapaan osalliseksi liittymistä edeltävästä strategiasta. Tähän kuuluu vahvistettu poliittinen vuoropuhelu, jossa korostetaan edistymistä poliittisten arviointiperusteiden täyttämisessä, erityisesti ihmisoikeuskysymyksissä sekä rajakiistoja ja Kyprosta koskevissa asioissa. Turkki voi osallistua liittymisprosessin yhteydessä yhteisön ohjelmiin ja erityisvirastojen toimintaan sekä ehdokasmaiden ja unionin välisiin kokouksiin. Turkkia varten luodaan liittymiskumppanuus ja kansallinen ohjelma unionin säännöstön hyväksymiseksi sekä asianmukaiset seurantamekanismit. Komissio valmistelee järjestelyt, joilla Turkin lainsäädäntöä tarkastellaan analyyttisesti yhteisön säännöstön pohjalta. Komissio esittää yhtenäisen välineen liittymistä edeltävän Euroopan unionin taloudellisen tuen eri lähteiden koordinoimiseksi. Ehdotuksella luodaan oikeusperusta, jonka pohjalta Turkille laaditaan liittymiskumppanuus ja määritellään yhtenäinen väline liittymistä edeltävän Euroopan unionin taloudellisen tuen eri lähteiden koordinoimiseksi. Feirassa kokoontunut Eurooppa-neuvosto kehotti komissiota esittämään nämä ehdotukset mahdollisimman pian. Muiden ehdokasmaiden osalta neuvosto on noudattanut komission ehdotuksesta kaksivaiheista menettelyä: ensin se hyväksyi yksimielisesti kehyksen oikeusperustalle, jonka pohjalta liittymiskumppanuus laaditaan ja jonka mukaan ensisijaiset toimet hyväksytään määräenemmistöllä. Keski- ja Itä-Euroopan maiden osalta tämä tapahtuu erityisellä puiteasetuksella, jolla ei ole rahoituksellista vaikutusta (puiteasetuksen mukaan liittymistä valmistelevan strategian osana annettava yhteisön avustus muodostuu perustamissopimuksen määräysten mukaisesti hyväksyttyjen ohjelmien yhteydessä annettavasta avustuksesta). Turkin osalta ehdotetaan samaa lähestymistapaa eli maata koskevan asetusluonnoksen antamista kymmenen Keski- ja Itä-Euroopan ehdokasmaan mallin mukaisesti. Ehdotetulla puiteasetuksella ei ole rahoituksellista vaikutusta. Sen mukaan Turkkia koskevan liittymistä valmistelevan strategian osana annettava yhteisön avustus muodostuu perustamissopimuksen määräysten mukaisesti hyväksyttyjen ohjelmien yhteydessä annettavasta avustuksesta eli Turkin osuudesta Meda-ohjelmassa sekä siitä taloudellisesta avustuksesta, josta säädetään kahdessa Eurooppa-strategiaan liittyvässä asetuksessa. Toinen asetuksista on jo annettu, ja se koskee EY:n ja Turkin tulliliiton tehostamiseksi toteutettavia toimenpiteitä. Toinen asetus puolestaan koskee toimenpiteitä taloudellisen ja sosiaalisen kehityksen edistämiseksi Turkissa, ja se on edelleen käsiteltävänä yhteispäätösmenettelyssä. 2000/0205 (CNS) Ehdotus: NEUVOSTON ASETUS Turkille osana liittymistä valmistelevaa strategiaa annettavasta avusta ja erityisesti liittymistä valmistelevan kumppanuuden luomisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Euroopan unionin jäsenyyttä hakeneiden maiden on täytettävä ehdot, jotka vahvistettiin Kööpenhaminassa kesäkuussa 1993 kokoontuneessa Eurooppa-neuvostossa. (2) Helsingin Eurooppa-neuvostossa 10 ja 11 päivänä joulukuuta 1999 kokoontuneet valtioiden ja hallitusten päämiehet vahvistivat liittymisprosessin kaikki 13 ehdokasmaata kattavan yhtenäisen kehyksen. (3) Helsingin Eurooppa-neuvostossa kokoontuneet valtioiden ja hallitusten päämiehet totesivat, että Turkki on ehdokasmaa, jonka on tarkoitus liittyä Euroopan unioniin samoin perustein kuin muutkin ehdokasmaat, ja että se eurooppalaisen strategian mukaisesti ja muiden ehdokasmaiden tapaan hyötyy liittymistä valmistelevasta strategiasta uudistustensa innoittajana ja tukijana. (4) Helsingissä kokoontunut Eurooppa-neuvosto ilmoitti, että Turkkia varten laaditaan liittymiskumppanuus edellisen Eurooppa-neuvoston päätelmien pohjalta niin, että siihen sisällytetään ensisijaiset toimet, joihin liittymisvalmisteluissa on poliittisten ja taloudellisten arviointiperusteiden sekä jäsenvaltiota sitovien velvoitteiden osalta keskityttävä. (5) Osana liittymiskumppanuutta annettavassa Euroopan yhteisön avussa olisi syytä keskittyä aikaisemmissa Eurooppa-neuvoston päätelmissä asetettuihin perusteisiin ja noudattaa ennalta määriteltyjä periaatteita, ensisijaisia toimia, välitavoitteita ja ehtoja. (6) Feirassa 19.-20. kesäkuuta kokoontuneessa Eurooppa-neuvoston kokouksessa valtioiden päämiehet ja pääministerit kehottivat komissiota esittämään nämä ehdotukset mahdollisimman pian. (7) Kumppanuuden ja erityisesti välitavoitteiden avulla Turkkia on tarkoitus auttaa jäsenyyden valmistelussa osana taloudellista ja sosiaalista lähentymistä sekä yhteisön säännöstön käyttöönottoa koskevan kansallisen ohjelmansa ja sen täytäntöönpanoaikataulun laatimisessa. (8) On erityisen tärkeää hoitaa käytettävissä olevia rahoitusvaroja huolellisesti ja niiden ensisijaisten toimien mukaisesti, jotka sisältyvät komission Turkkia varten laatimaan liittymiskumppanuuteen ja määräaikaiskertomuksiin. (9) Yhteisön apua osana liittymistä valmistelevaa strategiaa olisi annettava soveltamalla Turkkiin perustamissopimusten määräysten mukaisesti hyväksyttyjä avustusohjelmia; tällä asetuksella ei näin ollen ole rahoituksellisia vaikutuksia. (10) Yhteisön apu on sidottu EY:n ja Turkin välisten sopimusvelvoitteiden ja liittymiskumppanuuden noudattamiseen ja siihen, miten Turkki edistyy Kööpenhaminassa vahvistettujen arviointiperusteiden täyttämisessä. (11) Yhteisön avun rahoituksen suunnittelusta päätetään vastaavia rahoitusvälineitä tai ohjelmia koskevissa asetuksissa säädettyjä menettelyjä noudattaen. (12) On syytä vahvistaa Turkkia varten laadittavaan liittymiskumppanuuteen sovellettavat periaatteet, ensisijaiset toimet, välitavoitteet ja ehdot mahdollisimman pian, jotta komissio voi kirjata vuoden 2001 määräaikaiskertomukseensa, miten Turkki on edistynyt liittymiskumppanuuden vahvistamisen jälkeen. (13) Assosiaatiosopimuksella perustettujen elinten asema on keskeinen tämän liittymiskumppanuuden moitteettoman täytäntöönpanon ja seurannan varmistamisessa. (14) Liittymiskumppanuus on omiaan edistämään yhteisön tavoitteiden saavuttamista. Perustamissopimuksessa ei ole muuta tämän asetuksen antamiseen valtuuttavaa määräystä kuin 308 artikla, ON ANTANUT TÄMÄN ASETUKSEN: 1 artikla Turkkia varten laaditaan liittymiskumppanuus osana liittymistä valmistelevaa strategiaa. Liittymiskumppanuus luo yhtenäisen kehyksen, joka kattaa - Turkin tilanneanalyysissä määritellyt ensisijaiset toimet, joihin liittymisvalmisteluissa on keskityttävä Eurooppa-neuvoston aikaisemmissa päätelmissä asetettujen poliittisten ja taloudellisten arviointiperusteiden sekä Euroopan unionin jäsenvaltiota sitovien velvoitteiden osalta sellaisina, kuin Eurooppa-neuvosto on ne määritellyt, ja - rahoitusvarat, joilla Turkkia autetaan panemaan täytäntöön liittymistä valmistelevan vaiheen aikana määritellyt ensisijaiset toimet. 2 artikla Neuvosto päättää komission ehdotuksesta määräenemmistöllä Turkille tarjottavan liittymiskumppanuuden periaatteista, ensisijaisista toimista, välitavoitteista ja ehdoista sekä siihen sittemmin sovellettavista merkittävistä muutoksista. 3 artikla Tällä asetuksella ei ole rahoituksellisia vaikutuksia. Liittymistä valmistelevan strategian mukaisesti yhteisön apu annetaan osana perustamissopimuksen määräysten mukaisesti hyväksyttyjä ohjelmia. Neuvoston 2 artiklan nojalla tekemän päätöksen perusteella osana liittymiskumppanuutta myönnettävän avun rahoitus suunnitellaan vastaavia rahoitusvälineitä tai ohjelmia koskevissa asetuksissa säädettyjä menettelyjä noudattaen. 4 artikla Jos jokin liittymistä valmistelevan avun jatkamisen kannalta olennainen edellytys ei täyty, erityisesti jos EY:n ja Turkin välisiä sopimusvelvoitteita ei noudateta ja/tai jos edistyminen Kööpenhaminassa vahvistettujen arviointiperusteiden täyttämisessä on riittämätöntä, neuvosto voi komission ehdotuksesta määräenemmistöllä toteuttaa soveltuvia toimenpiteitä Turkille annettavan liittymistä valmistelevan avun suhteen. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä ... 2000. Neuvoston puolesta Puheenjohtaja RAHOITUSSELVITYS 1. TOIMENPITEEN NIMI Turkille osana liittymistä valmistelevaa strategiaa annettavasta avusta ja erityisesti liittymistä valmistelevan kumppanuuden luomisesta 2. BUDJETTIKOHTA/-KOHDAT a) B7-410 b) B7-4035 c) B7-4036 3. OIKEUSPERUSTA a) Neuvoston asetus N:o 1488/96 b) Neuvoston asetus N:o 764/2000 c) Ehdotus: Neuvoston asetus Turkin taloudellisen ja yhteiskunnallisen kehityksen edistämiseksi toteutettavien toimien täytäntöönpanosta 4. TOIMENPITEEN KUVAUS 4.1 Toimenpiteen yleistavoite a) Osana Euro-Välimeri-kumppanuutta annettava tuki talouden ja yhteiskunnan rakenneuudistusten taloudellisille ja teknisille liitännäistoimille. b) Taloudellinen tuki toimille, joilla pyritään syventämään EY:n ja Turkin tulliliittoa erityisesti mukauttamalla Turkin lainsäädäntöä yhteisön lainsäädäntöön. c) Taloudellinen tuki Turkin taloudellisen ja yhteiskunnallisen kehityksen edistämiseksi toteutettaville toimille, erityisesti yhteistyön edistäminen seuraavilla aloilla: teollisuus, televiestintä, terveydensuojelu, ympäristö, energia, liikenne sekä demokratia ja ihmisoikeudet. 4.2 Toimenpiteen kesto ja sen uusimista koskevat yksityiskohtaiset säännöt a) 2000-2006 b) 3 vuotta (2000-2002) c) 3 vuotta (2000-2002) 5. MENOJEN JA TULOJEN LUOKITUS 5.1 Ei-pakolliset menot 5.2 Jaksotetut määrärahat 5.3 Oletettu tulolaji: ei ole riskipääoman takaisinmaksua lukuun ottamatta, jos rahoitettava toiminta on ollut taloudellisesti kannattavaa. 6. MENO-/TULOLAJI - tuen osuus 100 prosenttia: kyllä - yhteisrahoitus julkisten tai yksityisen sektorin muiden tulolähteiden kanssa: Kyllä, tiettyjen toimien osalta. - korkotuki: Kyllä. - muut - Onko tuki maksettava takaisin osittain tai kokonaan siinä tapauksessa, että toimenpiteestä syntyy tuottoa- Ei. - Aiheuttaako esitetty toimenpide muutoksen tuloihin- Jos aiheuttaa, niin millaisen ja minkälainen tulo on kyseessä- Ei aiheuta. 7. RAHOITUSVAIKUTUKSET 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Turkin taloudellisen ja yhteiskunnallisen kehityksen tukemiseksi välttämättömien toimien täytäntöönpanoon tarvittavien määrärahojen arviointi. 7.2 Kustannusten jakautuminen eri tekijöiden kesken Maksusitoumusmäärärahat miljoonaa euroa (nykyarvona) >TAULUKON PAIKKA> 7.3 Talousarvion B osaan sisältyvät tutkimuksista, asiantuntijatapaamisista jne. aiheutuvat toimintamenot Maksusitoumusmäärärahat miljoonaa euroa (nykyarvona) >TAULUKON PAIKKA> 7.4 Maksusitoumusmäärärahojen/maksumäärärahojen aikataulu Maksusitoumusmäärärahat miljoonaa euroa >TAULUKON PAIKKA> 8. PETOSTEN TORJUNTATOIMET - Suunnitellut erityiset valvontatoimenpiteet Komissio ja sen Turkin edustusto sekä tilintarkastustuomioistuin suorittavat valvontaa kaikilla hankkeiden toteuttamisen tasoilla (tarjouspyynnöt, valinta, sopimusten laatiminen, palveluiden suorittaminen, maksut). Tarkastuksissa otetaan huomioon sopimuksista johtuvat velvoitteet sekä moitteettoman ja tehokkaan varainhoidon periaatteet. Kaikkiin komission ja maksunsaajien välillä tehtäviin sopimuksiin sisällytetään valvontaa koskevat säännökset (kertomusten antaminen, koordinaatio komission kanssa jne.). 9. KUSTANNUSVAIKUTTAVUUSANALYYSI 9.1 Määrälliset erityistavoitteet ja kohderyhmä - erityistavoitteet: yhteys yleistavoitteeseen Komission neuvostolle 4. maaliskuuta 1998 antamassa tiedonannossa "Yhteisön Turkkia koskeva strategia: Komission ensimmäiset toimintaehdotukset" tarkoitettujen tavoitteiden saavuttaminen ja erityisesti lainsäädäntöjen lähentäminen ja yhteisön säännöstön saattaminen osaksi Turkin kansallista lainsäädäntöä. Kestävän kehityksen edistäminen Turkissa. Liittymiskumppanuuden toteutuksen tukeminen taloudellisesti. - kohderyhmä: eritellään mahdollisuuksien mukaan tavoitteittain; osoitetaan yhteisön rahoitustuen lopulliset edunsaajat sekä käytettävät välittäjät - julkishallinto - maatalousala - teollisuus - tutkimuselimet ja tieteelliset tahot - yhteiskunnallis-taloudelliset toimijat - kansalaisyhteiskunta - alue- ja paikallisviranomaiset 9.2 Toimenpiteiden perustelut - yhteisön rahoitustuen tarpeellisuus, kun etenkin toissijaisuusperiaate otetaan huomioon - toimenpiteen toteuttamisessa käytettävien menettelytapojen valinta Toimenpiteen toteuttamisessa käytettävät menettelytavat riippuvat maan ja asianomaisen alan tilanteesta. Rahoitettavat toimet yksilöidään ja niiden toteutettavuus tutkitaan ennen niiden aloittamista. Ne ovat osa Turkin maaohjelmaa ja liittymistä valmistelevaa kumppanuutta. * edut verrattuina vaihtoehtoisiin toimenpiteisiin (suhteelliset edut) * muiden vastaavanlaisten yhteisön tasolla tai kansallisella tasolla mahdollisesti suoritettavien toimien erittely * odotetut liitännäis- ja kerrannaisvaikutukset - EU:n ja Turkin suhteiden kehittyminen - liittymistä valmistelevan strategian täytäntöönpano - Turkin lainsäädännön ja käytäntöjen yhdenmukaistaminen yhteisön säännöstön kanssa - tärkeimmät epävarmuustekijät, jotka saattavat vaikuttaa toimenpiteen erityistuloksiin Turkin poliittinen ja taloudellinen vakaus. Kumppaneidemme päättäväisyys toteuttaa suunnitellut toimet. 9.3 Toimenpiteen seuranta ja arviointi - suoritusten osoittimet * tuloksen osoittimet (toteutettujen toimien arviointi) - Turkin ja yhteisön toimielinten toteuttamien yhteistyötoimien määrä * tavoitteiden mukaiset vaikutuksen osoittimet - Turkin lainsäädännön, normien ja standardien yhdenmukaistaminen yhteisön lainsäädäntöä, normeja ja standardeja vastaaviksi - kaupankäynnin lisääntyminen - uuden teknologian saatavuus - taitotiedon siirto - alueellisten erojen väheneminen - elämänlaadun paraneminen - määräaikaiskertomukseen kirjattu edistyminen - säädettyä jälkiarviointia koskevat yksityiskohtaiset säännöt ja toteuttamisaikataulu Hankkeita valvovat ja arvioivat säännöllisesti niiden toteuttamisesta vastaavat elimet, komissio ja riippumattomat asiantuntijat. Toimien päättyessä niiden sisällöstä sekä vaikutuksista ja toteutettavista jatkotoimenpiteistä tehdään arviointikertomus. - saavutettujen tulosten arviointi (meneillään olevaa toimenpidettä jatkettaessa tai uudistettaessa). 10. HALLINTOMENOT (YLEISEN TALOUSARVION PÄÄLUOKAN III A OSA) Tarvittavat hallintomäärärahat saadaan varsinaisesti käyttöön vasta, kun komissio on tehnyt voimavarojen jakoa koskevan vuosittaisen päätöksensä, jossa otetaan huomioon budjettivallan käyttäjän vahvistamat lisämäärärahat ja lisähenkilömäärä. 10.1 Vaikutus toimien määrään (ei vaikutusta) >TAULUKON PAIKKA> Lisähenkilöstön osalta on ilmoitettava, millä aikataululla sitä tarvitaan. 10.2 Lisähenkilöstön käytön taloudellinen kokonaisvaikutus (ei vaikutusta) (euroa) >TAULUKON PAIKKA> Määrät ilmaisevat ylimääräisen henkilöstön käytön kokonaiskustannukset koko ajalta, jos toimenpide on määräaikainen, tai 12 kuukauden ajalta, jos sen kestoa ei ole määritelty. 10.3 Toimenpiteestä aiheutuvien muiden toimintamenojen kasvu, etenkin komiteoiden ja asiantuntijaryhmien kokouskulut (ei menojen kasvua) (euroa) >TAULUKON PAIKKA> Määrät vastaavat toiminnan kokonaismenoja toimenpiteen koko keston ajalta, jos toimenpide on määräaikainen, tai 12 kuukauden ajalta, jos sen kestoa ei ole määritelty.